Śląski Klub Petanque "Carbon" Katowice – ślōnski ferajn petanque, kery szpilo we polskij trzecij lidze Polskij Federacyji Petanque. Klub zołożōny we 2012 we Katowicach. Uōnygo anfang we lidze PFP tyż bōł we 2012. We 2011 bez 5 szpilerōw ze sekcyji petanque przi Stowarzyszyniu Domu Miasta Saint-Etienne we Katowicach prziłōnczyło sie 10 inkszych kere miyszkajōm we Katowicach a zołożōło piyrszy samostanowiony ślōnski klub petanque. Klub bōł zaregistrowany we 2012. Skuli Klubu Sportowygo Petanque "Stal" Chorzōw (2011) bez inkszych ŚKP "Carbon" zwony jest wtōrym. We styczniu 2012 "Carbon" mioł 15 szpilerōw - 4 baby a 11 chopōw - ze Katowicōw, Siymianowicōw, Chorzowa a Świyntochłowicōw. We marcu mioł 24 szpilerów - 6 babōw a 18 chopōw (2 kery majom wiyncyj ode 55 lot) – we tem 3 bajtle. 24 czyrwca 2012 klub erbnōł titel majstra trzecij ligi PFP (grupa A) i przeszoł do drugij ligi.